טימותי גרטון אש

טימותי גרטון אש (באנגלית: Timothy Garton Ash; נולד ב-12 ביולי 1955) הוא היסטוריון וסופר בריטי. מחקרו מתמקד בעיקר באירופה שלאחר מלחמת העולם השנייה. כתב שמונה ספרים, מפרסם טור שבועי בגארדיאן וטורים עיתונאיים בניו יורק טיימס, ב-Wall Street Journal ובוושינגטון פוסט.

אודות 
למד היסטוריה מודרנית באוניברסיטת אוקספורד. מחקרו על התנגדות הגרמנית לנאציזם הוביל אותו לברלין, שם התגורר במשך שבע שנים, הן בצד המזרחי והן בצד המערבי.

הוא קיבל תואר עמית במסדר מיכאל הקדוש וג'ורג' הקדוש הבריטי. בשנת 1984 קיבל את פרס סומרסט מוהם לכתיבה ספרותית. בשנת 2005 נכלל ברשימת 100 האינטלקטואלים הציבוריים המובילים של המגזינים Foreign Policy ו-Prospect. הוא נכלל ברשימת הטיים מגזין של 100 האנשים הכי משפיעים בעולם בשנת 2005. בשנת 2006 קיבל את פרס אורוול לפובליצסטיקה פוליטית. הוא קיבל אות מסדר ההצטיינות של פולין, גרמניה וצ'כיה.

גרטון אש נשוי לדנוטה, חוקרת תולדות האמנות המתמחה ברנסאנס, ואב לשני בנים, תומאס ואלק. הוא מתגורר באוקספורד.

קישורים חיצוניים 

 
 נימוקי הזכייה, ברשימת 100 האנשים המשפיעים של טיים מגזין.

היסטוריונים בריטים
סגל אוניברסיטת סטנפורד
מסדר מיכאל הקדוש וג'ורג' הקדוש: עמיתים
סגל אוניברסיטת אוקספורד
חברי האגודה המלכותית לספרות
מעוטרי מסדר הכבוד של הרפובליקה הפדרלית של גרמניה
בריטים שנולדו ב-1955
מקבלי תואר דוקטור לשם כבוד מאוניברסיטת לוון
בריטים שהופיעו ברשימת טיים 100
זוכי פרס שארל ויון למסאות אירופית